als_Latn dik_Latn sag_Latn
TREGOHU REALIST/E
Duhet të jeni të sinqertë me aftësitë tuaja. Zgjidhni peshën që doni të arrini në realitet, duke u bazuar në kushtet fizike. Vetëm përmes ushtrimeve të caktuara do të mund të arrini aty ku duhet. Nëse nuk ju kujtohet hera e fundit kur keni shkuar në palestër ose nuk keni shkuar kurrë, atëherë do t’ju duhet kohë që të fitoni fuqinë e nevojshme dhe energjinë. Mos e sforconi veten, pasi kështu do të gjeni justifikime për ta lënë palestrën përgjysmë.
ZGJIDH NJË TRAJNER PERSONAL
Investoni në një ose dy seksione të veçanta me një trajner personal. Ai ose ajo do t’ju ndihmojë të arrini objektivin realist mbi peshën tuaj dhe do t’ju tregojë gjithashtu mënyrat sesi palestra të mos kthehet në rutinë të mërzitshme për ju.
NIS GRADUALISHT
Në mënyrë që mos të mërziteni, nisni gradualisht ushtrimet. Kryeni 30 minuta ushtrime kardiovaskulare, të kombinuara me ushtrime force, tri herë në javë. Gjithashtu, bëni pjesë të rutinës edhe ushtrime mbi fleksibilitetin. Vlerësojeni herë pas herë situatën dhe vendosni objektiva të reja për të arritur qëllimin. Nëse aktiviteti juaj fizik në palestër vjen e përmirësohet, atëherë rrisni kohën e ushtrimeve, frekuentimin dhe intensitetin e lëvizjeve.
BËJ DITË PUSHIM
Nëse ju ndihmon një profesionist, atëherë ai ose ajo do t’ju tregojë se muskujt kanë nevojë të pushojnë. Ngritja e peshave nuk është e nevojshme të kryhet çdo ditë, pasi jo vetëm kthehet në mërzitje, por sjell edhe lodhje të tepruar.
NDAJ MUSKUJT
Sigurohuni të punoni me të gjithë muskujt e trupit duke balancuar ushtrimet. Një ditë ushtrimet e barkut, një ditë të vitheve. Në këtë mënyrë, palestra do të jetë një shtysë më shumë e jo një bezdisje.
...DHE NË FUND MBAJ SHËNIME!
Mbani një bllok ku të shënoni axhendën e palestrës. Zgjidhni ditët ku mendoni se do të jeni më pak të zënë me punë dhe aktivitete të tjera. Fiksoni një orar. Mos ia lini në dorë rastësisë. Me rëndësi është që palestra të jetë pranë ambienteve që i frekuentoni më shpesh dhe çdo ditë, si afër punës ose shtëpisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn